AQSh moliyalashtiradigan markaz Rossiya TIV, RT va Sputnik akkauntlarini kuzata boshladi

«Demokratiyani himoya qilish alyansi» Markazi «Rossiya tashviqoti»ni kuzatib boradigan saytni ishga tushirdi. U Rossiya OAV, jumladan RT telekanali va Sputnik agentligi faoliyatini ham tahlil qilib boradi. Bu haqda markazning rasmiy saytida ma'lum qilingan.
«Demokratiyani himoya qilish alyansi» doirasida ochilgan Hamilton 68 axborot maydoni Rossiya tomonidan tarmoqda tashviqot va noto‘g‘ri axborot tarqatish choralarini kuzatishni taklif etadi», — deyiladi xabarda. 
Ta'kidlanishicha, bu tizim «Rossiya tomonidan ta'sir ko‘rsatish bilan bog‘liq 600 ta Twitter akkauntini kuzatadi».
Xususan, portalda RT, Sputnik va Rossiya TIVning ingliz tilidagi akkauntlaridan iqtiboslar keltiriladi.